సోషల్ మీడియాకు ఆగ్రహం వచ్చినా అనుగ్రహం వచ్చినా పట్టలేం. రాజకీయ నాయకుల నుంచి వెండితెర వేల్పుల వరకూ ఎవరికైనా ఈ తిప్పలు తిప్పవు. అందాలనటి త్రిష తాజాగా నెటిజన్ల ఆగ్రహాన్ని చవిచూసింది. కలలో కూడా ఎవరూ ఊహించడానికి ఇష్టపడని ఓ భయంకర వ్యాధి బారిన పడి త్రిష గత గురువారంనాడు కన్నుమూసిందంటూ నెటిజన్లు ప్రకటించడం సంచలనమైంది. 'జల్లికట్టు'పై సుప్రీంకోర్టు నిషేధంపై అగ్గిమీద గుగ్గిలమవుతున్న జల్లికట్టు అనుకూలవాదులు తమ ఆగ్రహాన్ని త్రిషపై చూపించారు. త్రిష  'పెటా' అంబాసిడర్గా ఉండటం ఇందుకు ఓ ప్రధాన కారణం. జల్లికట్టుకు వ్యతిరేకంగా ఆమె ఎలాంటి ప్రచారం సాగించకున్నా పెటా సపోర్టర్గా ఆమె సాగిస్తున్న ప్రచారం ఏమాత్రం వారికి నచ్చలేదు. తమ ఆగ్రహాన్ని చాటుకునేందుకు కారైకుడి డౌన్ టౌన్లో ఆమె నటిస్తున్న ఓ సినిమా షూటింగ్ను ఆందోళనకారులు అడ్డుకుని త్రిషకు వ్యతిరేకంగా ప్లకార్డులు ప్రదర్శించారు. అంతటితో ఆగ్రహం చల్లారని కొందరు త్రిష అంతుచిక్కని వ్యాధితో చనిపోయిందంటూ సోషల్ మీడియాలో ప్రకటించేశారు. అయితే త్రిష అభిమానులు మాత్రం 'పెటా' టీ-షర్ట్ ధరించిన త్రిష ఫోటో రెండేళ్ల క్రితం నాటిదని, మూగజీవాల సంరక్షణ పట్ల ఆమెకు అభిమానం ఉన్నప్పటికీ జల్లికట్టు క్రీడను వ్యతిరేకిస్తూ ఆమె ఇటీవల కాలంలో ఎలాంటి ప్రకటన చేయలేదని వారంటున్నారు. ఏదిఏమైనా త్రిష చనిపోయిందంటూ నెటిజన్లు ప్రకటించడం ఆమె అభిమానులను మాత్రం కలవరానికి గురిచేసింది.
soshal mediaku aagraham vachina anugraham vachina pattalem. rajakeeya naayakula nunchi venditera velpula varakuu evarikainaa ee tippalu tippavu. andaalanati trisha taajaagaa netijanla aagrahaanni chavichusindi. kalalo kuudaa evaruu oohinchadaaniki ishtapadani oo bhayankara vyaadhi baarina padi trisha gatha guruvaaramnaadu kannumusindantu netijanlu prakatinchadam sanchalanamaindi. 'jallikattu'pai supreenkortu nishedhampai aggimeeda guggilamavutunna jallikattu anukuulavaadulu tama aagrahaanni trishapai chuupimchaaru. trisha  'peta' ambasidarga undatam induku oo pradhaana kaaranam. jallikattuku vyatirekamgaa aame elanti prachaaram saaginchakunnaa peta saporterga aame saagistunna prachaaram ematram vaariki nachaledu. tama aagrahaanni chaatukunenduku karaikudi doun tounlo aame natistunna oo sinima shootingnu aandolanakaarulu addukuni trishaku vyatirekamgaa plakaardulu pradarsinchaaru. antatitho aagraham challarani kondaru trisha antuchikkani vyaadhitho chanipoyindantu soshal medialo prakatinchesaaru. ayithe trisha abhimaanulu maatram 'peta' t-shart dharinchina trisha photo rendella kritam naatidani, moogajeevaala samrakshana patla aameku abhimanam unnappatikii jallikattu kreedanu vyatirekistuu aame iteevala kaalamlo elanti prakatana cheyaledani vaarantunnaaru. ediyemaina trisha chanipoyindantu netijanlu prakatinchadam aame abhimaanulanu maatram kalavaraaniki gurichesindi.